P6_TA(2005)0044

Yhteisön kalastuksenvalvontavirasto *

Euroopan parlamentin lainsäädäntöpäätöslauselma ehdotuksesta neuvoston asetukseksi yhteisön kalastuksenvalvontaviraston perustamisesta ja yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta (KOM(2004)0289 — C6-0021/2004 — 2004/0108(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2004)0289) [1],

- ottaa huomioon EY:n perustamissopimuksen 37 artiklan, jonka mukaisesti neuvosto on kuullut parlamenttia (C6-0021/2004),

- ottaa huomioon työjärjestyksen 51 artiklan,

- ottaa huomioon kalatalousvaliokunnan mietinnön ja budjettivaliokunnan lausunnon (A6-0022/2005);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

JOHDANTO-OSAN 2 KAPPALE

(2) Näiden velvollisuuksien täyttämiseksi jäsenvaltioiden on tarpeen koordinoida yhteisön kalastusalusten toimia koskevat valvonta- ja tarkastustoimensa yhteisön vesillä ja kansainvälisillä vesillä ottaen erityisesti huomioon yhteisön alueellisista kalastusjärjestöistä ja kolmansien maiden kanssa tehdyistä sopimuksista johtuvat velvollisuudet. | Näiden velvollisuuksien täyttämiseksi jäsenvaltioiden on tarpeen koordinoida yhteisön kalastusalusten toimia koskevat valvonta- ja tarkastustoimensa yhteisön vesillä ja kansainvälisillä vesillä sekä sellaisten kolmansien maiden vesillä, joiden kanssa yhteisö on neuvotellut kalastussopimuksen, johon kuuluu täytäntöönpanosopimus, ottaen erityisesti huomioon yhteisön alueellisista kalastusjärjestöistä ja kolmansien maiden kanssa tehdyistä sopimuksista johtuvat velvollisuudet. |

Tarkistus 2

JOHDANTO-OSAN 3 KAPPALE

(3) Tällaisen valvonta- ja tarkastustoimien koordinoinnin kautta tapahtuvan yhteistyön pitäisi vaikuttaa myönteisesti elollisten vesiluonnonvarojen kestävään hyödyntämiseen sekä turvata tähän hyödyntämiseen osallistuvalle kalatalousalalle tasavertaiset toimintaedellytykset ja vähentää siten kilpailun vääristymistä. | (3) Tällaisen valvonta- ja tarkastustoimien koordinoinnin kautta tapahtuvan yhteistyön pitäisi vaikuttaa myönteisesti elollisten vesiluonnonvarojen kestävään hyödyntämiseen sekä turvata tähän hyödyntämiseen osallistuvalle kalatalousalalle tasavertaiset toimintaedellytykset ja siten minimoida erityisesti laittomasta, ilmoittamattomasta tai sääntelemättömästä kalastuksesta johtuvaa kilpailun vääristymistä. Tällaisessa yhteistyössä olisi myös pyrittävä luomaan edellytykset, joiden nojalla jäsenvaltiot voivat täyttää velvollisuutensa mahdollisimman kustannustehokkaasti.. |

Tarkistus 3

JOHDANTO-OSAN 16 KAPPALE

(16) Komission ja jäsenvaltioiden tulisi olla edustettuina hallintoneuvostossa, jonka tehtävänä olisi huolehtia viraston moitteettomasta ja tehokkaasta toiminnasta. | (16) Komission, jäsenvaltioiden ja kalatalousalan tulisi olla edustettuina hallintoneuvostossa, jonka tehtävänä olisi huolehtia viraston moitteettomasta ja tehokkaasta toiminnasta. |

Tarkistus 4

JOHDANTO-OSAN 18 KAPPALE

(18) Hallintoneuvoston äänestysmenettelyissä olisi otettava huomioon jäsenvaltioiden ja komission edut ja viraston tehokas toiminta. On aiheellista säätää, että hallintoneuvostoon otetaan rajoitettu määrä äänioikeudettomia kalatalousalan edustajia. | (18) Hallintoneuvoston äänestysmenettelyissä olisi otettava huomioon jäsenvaltioiden, komission ja kalatalousalan edut ja viraston tehokas toiminta. |

Tarkistus 5

1 ARTIKLAN 1A KOHTA (uusi)

| Virasto järjestää jäsenvaltioille ja komissiolle niiden tarvitsemaa teknistä ja tieteellistä apua auttaakseen niitä soveltamaan oikein yhteisen kalastuspolitiikan säännöksiä, mukaan luettuna työterveyteen ja -turvallisuuteen liittyvät näkökohdat. |

Tarkistus 6

2 ARTIKLAN JOHDANTOKAPPALE

Viraston harjoittama toiminnan koordinointi kattaa kalastustuotteiden ensimmäiseen myyntipisteeseen saakka sellaisten kalastustoimien valvonnan ja tarkastamisen, joita | Viraston harjoittama toiminnan koordinointi kattaa kaikkien kalastustuotteiden ensimmäiseen myyntipisteeseen saakka sellaisten kalastustoimien, kalastustuotteiden tuonti, kuljetus ja myynti mukaan luettuna, valvonnan ja tarkastamisen, joita |

Tarkistus 7

2 ARTIKLAN C ALAKOHTA

c)yhteisön kalastusalukset harjoittavat yhteisön vesien ulkopuolella. | c)yhteisön kalastusalukset harjoittavat yhteisön vesien ulkopuolella, mukaan lukien sellaisten kolmansien maiden vesillä, joiden kanssa yhteisö on neuvotellut kalastussopimuksen, johon kuuluu täytäntöönpanosopimus. |

Tarkistus 8

2 ARTIKLAN C A ALAKOHTA (uusi)

| c a)kolmansien valtioiden lipun alla purjehtivat alukset harjoittavat laittomasti, ilmoittamattomasti ja sääntelemättömästi. |

Tarkistus 9

2 ARTIKLAN C B ALAKOHTA (uusi)

| c b)toteutetaan kolmansien maiden alueella, kun valvontayksikköjen välillä tai alueellisten kalastusjärjestöjen tasolla on tehty kahdenvälisiä yhteistyöpöytäkirjoja. |

Tarkistus 10

4 ARTIKLAN BA ALAKOHTA (uusi)

| b a)koordinoida toimia laittoman, ilmoittamattoman ja sääntelemättömän kalastuksen torjumiseksi yhteisön säännösten mukaisesti; |

Tarkistus 11

4 ARTIKLAN DA ALAKOHTA (uusi)

| d a)auttaa jäsenvaltioita ja komissiota yhdenmukaistamaan yhteisen kalastuspolitiikan soveltamista kaikkialla Euroopan unionissa; |

Tarkistus 12

4 ARTIKLAN DB ALAKOHTA (uusi)

| d b)koordinoida kansallisten viranomaisten toimintaa niiden kerätessä perustietoja viraston toimintaa varten; |

Tarkistus 13

4 ARTIKLAN DC ALAKOHTA (uusi)

| d c)tehdä yhteistyötä jäsenvaltioiden ja komission kanssa valvontaan ja tarkastuksiin liittyvien teknisten ratkaisujen tutkimiseksi ja kehittämiseksi; |

Tarkistus 14

4 ARTIKLAN DD ALAKOHTA (uusi)

| d d)tiedottaa yhteisen kalastuspolitiikan sääntöjen soveltuvuudesta ja kustannustehokkuudesta sen valvonnan ja tarkastusten kannalta. |

Tarkistus 15

7 ARTIKLA

Virasto voi tuottaa jäsenvaltioille niiden pyynnöstä sopimuspohjaisia valvontaa ja tarkastuksia koskevia palveluita, jotka liittyvät jäsenvaltioiden kalastusta yhteisön ja/tai kansainvälisillä vesillä harjoitettavaa kalastusta koskeviin velvollisuuksiin, mukaan luettuna valvonta- ja tarkastusalusten vuokraaminen, toiminta ja henkilöstö sekä asianomaisten jäsenvaltioiden yhteiskäyttöön tulevien tarkkailijoiden toimittaminen. | Virasto voi tuottaa jäsenvaltioille ja komissiolle niiden pyynnöstä sopimuspohjaisia valvontaa ja tarkastuksia koskevia palveluita, jotka liittyvät yhteisön ja/tai kansainvälisillä vesillä harjoitettavaa kalastusta koskeviin jäsenvaltioiden velvollisuuksiin, mukaan luettuna valvonta- ja tarkastusalusten vuokraaminen, toiminta ja henkilöstö sekä asianomaisten jäsenvaltioiden yhteiskäyttöön tulevien tarkkailijoiden toimittaminen. |

Tarkistus 16

8 ARTIKLAN A ALAKOHTA

a)laatii jäsenvaltioiden kalastustarkastajien kouluttajille peruskoulutusohjelman ja voi lisäksi tarjota tarkastajille suunnattuja kursseja ja seminaareja; | a)perustaa koulutuskeskuksen ja laatii jäsenvaltioiden kalastustarkastajien kouluttajille peruskoulutusohjelman ja voi lisäksi tarjota tarkastajille suunnattuja seminaareja; |

Tarkistus 18

14 ARTIKLA

Viraston on arvioitava vuosittain jokaisen yhteiskäyttösuunnitelman tehokkuus ja tutkittava käytettävissä olevien todisteiden perusteella, onko olemassa vaara, että kalastustoimet eivät ole voimassa olevien säilyttämis- ja valvontatoimenpiteiden mukaisia. Arviot on annettava viipymättä komissiolle tiedoksi. | Viraston on arvioitava vuosittain jokaisen yhteiskäyttösuunnitelman tehokkuus ja tutkittava käytettävissä olevien todisteiden perusteella, onko olemassa vaara, että kalastustoimet eivät ole voimassa olevien säilyttämis- ja valvontatoimenpiteiden mukaisia. Arviot on annettava viipymättä tiedoksi Euroopan parlamentille, komissiolle, jäsenvaltioille ja neuvoa-antavalle kalatalousja vesiviljelykomitealle. |

Tarkistus 19

17 ARTIKLAN 1 KOHTA

1. Komissio, virasto ja jäsenvaltioiden toimivaltaiset viranomaiset vaihtavat käytettävissään olevia valvonta- ja tarkastustoimia yhteisön ja kansainvälisillä vesillä koskevia tietoja. | 1. Komissio, virasto ja jäsenvaltioiden toimivaltaiset viranomaiset sekä sellaiset kolmannet valtiot, joiden kanssa yhteisö on neuvotellut kalastussopimuksen, johon kuuluu täytäntöönpanosopimus, vaihtavat käytettävissään olevia valvonta- ja tarkastustoimia yhteisön ja kansainvälisillä vesillä koskevia tietoja. |

Tarkistus 20

19 ARTIKLAN 4 KOHTA

4. Viraston toimipaikka on [...] Espanjassa. | 4. Viraston toimipaikka on Vigossa Espanjassa. |

Tarkistus 21

19 ARTIKLAN 4A KOHTA (uusi)

| 4 a. Vastaanottava jäsenvaltio voi tarjota tukea viraston perustamiselle erityisesti rakennusten, tonttien ja infrastruktuurin muodossa. |

Tarkistus 22

24 ARTILAN 2 KOHDAN C ALAKOHDAN 1 ALAKOHTA

c)vahvistaa vuosittain viimeistään lokakuun 31 päivänä ja komission lausunnon huomioon ottaen viraston seuraavan vuoden työohjelman ja toimittaa sen jäsenvaltioille, Euroopan parlamentille, neuvostolle ja komissiolle. | c)vahvistaa vuosittain viimeistään lokakuun 31 päivänä ja komission lausunnon huomioon ottaen viraston seuraavan vuoden työohjelman ja toimittaa sen jäsenvaltioille, Euroopan parlamentille, neuvostolle ja komissiolle sekä neuvoaantavalle kalatalous- ja vesiviljelykomitealle. |

Tarkistus 23

25 ARTIKLAN 1 KOHDAN 1 ALAKOHTA

1. Hallintoneuvostossa on yksi edustaja kustakin sellaisesta jäsenvaltiosta, jonka alukset harjoittavat meren elollisten luonnonvarojen kalastustoimintaa, ja neljä komission edustajaa sekä neljä komission nimeämää kalatalousalan edustajaa, joilla ei ole äänioikeutta. | 1. Hallintoneuvostossa on yksi edustaja kustakin sellaisesta jäsenvaltiosta, jonka alukset harjoittavat meren elollisten luonnonvarojen kalastustoimintaa, ja neljä komission edustajaa sekä neljä neuvoa-antavan kalatalous- ja vesiviljelykomitean nimeämää kalatalousalan edustajaa. |

Tarkistus 24

25 ARTIKLAN 2 KOHTA

2. Kukin jäsenvaltio ja komissio nimittää omat hallintoneuvoston jäsenensä sekä varajäsenet, jotka edustavat hallintoneuvoston jäseniä näiden poissa ollessa. | 2. Kukin jäsenvaltio ja komissio sekä neuvoa-antava kalatalous- ja vesiviljelykomitea nimittää omat hallintoneuvoston jäsenensä sekä varajäsenet, jotka edustavat hallintoneuvoston jäseniä näiden poissa ollessa. |

Tarkistus 25

27 ARTIKLAN 3 KOHTA

3. Hallintoneuvosto pitää sääntömääräisen kokouksen kerran vuodessa. Lisäksi se kokoontuu puheenjohtajan aloitteesta tai jos komissio taikka kolmannes hallintoneuvostossa edustettuina olevista jäsenvaltioista sitä pyytää. | 3. Hallintoneuvosto pitää sääntömääräisen kokouksen kerran vuodessa. Lisäksi se kokoontuu puheenjohtajan aloitteesta tai jos komissio taikka kolmannes hallintoneuvostossa edustettuina olevista jäsenvaltioista tai alan edustajien enemmistö sitä pyytää. |

Tarkistus 26

27 ARTIKLAN 4 KOHTA

4. Jos kyseessä on salassa pidettävä asia tai eturistiriita, hallintoneuvosto voi päättää käsitellä tiettyjä esityslistansa kohtia ilman komission nimittämien kalatalousalan edustajien läsnäoloa. Tämän säännöksen soveltamisesta voidaan antaa yksityiskohtaiset säännöt työjärjestyksessä. | Poistetaan. |

Tarkistus 27

28 ARTIKLAN 2 KOHDAN 1 ALAKOHTA

2. Jäsenvaltioiden nimittämillä jäsenillä on yksi ääni kullakin. Komission nimittämillä jäsenillä on kymmenen ääntä yhteensä. Viraston pääjohtajalla ei ole äänioikeutta. | 2. Jäsenillä on yksi ääni kullakin paitsi komissiota edustavilla jäsenillä, joilla on kymmenen ääntä yhteensä. Viraston pääjohtajalla ei ole äänioikeutta. |

Tarkistus 28

29 ARTIKLAN 1 KOHTA

1. Komission kalatalousalan edustajina nimittämien hallintoneuvoston jäsenten on tehtävä sitoumuksistaan ja etunäkökohdistaan ilmoitus, jossa he joko ilmoittavat, että heidän riippumattomuuttaan mahdollisesti heikentäviä etunäkökohtia ei ole, tai mainitsevat sellaiset välittömät tai välilliset etunäkökohdat, joiden voidaan katsoa heikentävän heidän riippumattomuuttaan. Ilmoitukset on tehtävä vuosittain kirjallisesti. | 1. Hallintoneuvoston jäsenten on tehtävä sitoumuksistaan ja etunäkökohdistaan ilmoitus, jossa he joko ilmoittavat, että heidän riippumattomuuttaan mahdollisesti heikentäviä etunäkökohtia ei ole, tai mainitsevat sellaiset välittömät tai välilliset etunäkökohdat, joiden voidaan katsoa heikentävän heidän riippumattomuuttaan. Ilmoitukset on tehtävä vuosittain kirjallisesti. |

Tarkistus 29

29 ARTIKLAN 2 KOHTA

2. Komission kalatalousalan edustajina nimittämien hallintoneuvoston jäsenten on ilmoitettava kussakin kokouksessa mahdolliset etunäkökohdat, jotka saattavat heikentää heidän riippumattomuuttaan kokouksen esityslistalla olevien kohtien suhteen. | 2. Hallintoneuvoston jäsenten on ilmoitettava kussakin kokouksessa mahdolliset etunäkökohdat, jotka saattavat heikentää heidän riippumattomuuttaan kokouksen esityslistalla olevien kohtien suhteen, eikä heillä ole oikeutta äänestää näistä kohdista. |

Tarkistus 30

30 ARTIKLAN 3 KOHDAN G A ALAKOHTA (uusi)

| g a)hän raportoi vuosittain Euroopan parlamentille viraston toimista ja toiminnasta. |

Tarkistus 31

31 ARTIKLAN 1 KOHTA

1. Pääjohtajan nimittää hallintoneuvosto kalastuspolitiikan alalla saavutettujen ansioiden ja asiakirjoin osoitetun asiaa koskevan kokemuksen perusteella niiden kolmen ehdokkaan joukosta, jotka muodostavat komission valintamenettelyn tuloksena ehdottaman luettelon sen jälkeen, kun virkaa koskeva hakuilmoitus kiinnostuksenilmaisupyyntöineen on julkaistu Euroopan unionin virallisessa lehdessä ja muualla. | 1. Pääjohtajan nimittää hallintoneuvosto yhteisen kalastuspolitiikan ja kalastuksen valvonnan ja tarkastusten alalla saavutettujen ansioiden ja asiakirjoin osoitetun asiaa koskevan kokemuksen perusteella niiden kolmen ehdokkaan joukosta, jotka muodostavat komission valintamenettelyn tuloksena ehdottaman luettelon sen jälkeen, kun virkaa koskeva hakuilmoitus kiinnostuksenilmaisupyyntöineen on julkaistu Euroopan unionin virallisessa lehdessä ja muualla. |

Tarkistus 32

31 ARTIKLAN 3 KOHTA

3. Hallintoneuvostolla on valtuudet erottaa pääjohtaja komission ehdotuksesta. | 3. Pääjohtajan erottamisesta päättää hallintoneuvosto yhden jäsenensä ehdotuksesta. Päätökseen vaaditaan jäsenten kahden kolmasosan enemmistö. |

Tarkistus 33

39 ARTIKLAN 1 KOHTA

1. Hallintoneuvosto teettää [viiden] vuoden kuluessa viraston toiminnan alkamisesta ja sen jälkeen viiden vuoden välein riippumattoman ulkoisen arvioinnin tämän asetuksen täytäntöönpanosta. Komissio antaa viraston käyttöön kaikki tiedot, jotka virasto katsoo tarpeellisiksi arviointia varten. | 1. Hallintoneuvosto teettää [kolmen] vuoden kuluessa viraston toiminnan alkamisesta ja sen jälkeen viiden vuoden välein riippumattoman ulkoisen arvioinnin tämän asetuksen täytäntöönpanosta. Komissio antaa viraston käyttöön kaikki tiedot, jotka virasto katsoo tarpeellisiksi arviointia varten. |

Tarkistus 34

41 ARTIKLAN 1 KOHDAN 1 ALAKOHTA34 c artiklan 1 kohdan 1 alakohta (asetus (ETY) N:o 2847/93)

1. Komissio määrittelee elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 30 artiklan 2 kohdassa säädettyä menettelyä noudattaen ja yhdessä asianomaisten jäsenvaltioiden kanssa, mihin kahden tai useamman jäsenvaltion harjoittamiin kalastuksiin sovelletaan erityisiä valvonta- ja tarkastusohjelmia, sekä näitä ohjelmia koskevat edellytykset. | 1. Komissio, jota avustaa elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 30 artiklan 1 kohdassa perustettu kalastus- ja vesiviljelyalan komitea ja joka toimii menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY 4 ja 7 artiklassa vahvistetun menettelyn mukaisesti, määrittelee yhdessä asianomaisten jäsenvaltioiden kanssa, mihin kahden tai useamman jäsenvaltion harjoittamiin kalastuksiin sovelletaan erityisiä valvonta- ja tarkastusohjelmia, sekä näitä ohjelmia koskevat edellytykset. Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan 20 työpäivää. |

[1] Ei vielä julkaistu virallisessa lehdessä.

[2] EYVL L 184, 17.7.1999, s. 23.

--------------------------------------------------